Alternativ country

**Alternativ country** (ofte forkortet til **alt-country** også kjent som **alternativ countryrock** er en løst definert undersjanger av countrymusikk.

Musikksjangeren skiller seg ikke så mye ut ifra nyere artister innen country sjangeren men i tillegg til å ha innslag av bluegrass og rockabilly kan sjangeren også ha innslag av indie, rock, roots rock og punk.

Alternativ country er ikke det samme som americana, men flere artister kan lett plasseres i begge sjangrene.

## Definisjoner og karakteristikk
På 1990-tallet begynte man å bruke begrepet alternativ country, parallelt med alternativ rock, for å beskrive et mangfold av artister som opererte utenfor den tradisjonelle mainstream countrymusikken. Mange unngikk de stadig mer polerte, overproduserte og pop-lignende sounden til den Nashville-dominerte industrien. De nye artisten ønsket tilført andre elementer som punk og rock. Frem til 1980-årene var tekstene i countrymusikken ofte enkle og banale, med mye «hjerte og smerte». Tekster i alt-country kan være dystre eller sosialt bevisste, men også mer inderlige og med mindre bruk av klisjeene enn de mange innen countrymusikker brukte.

Etter som sjangeren beskriver de som har falt utenfor den vanlige definisjonen av country-artister har artistene innen alt-country ofte lite tilfelles. Denne sjangeren virker mange ganger forvirret og flere alternative countryartister avviser at de hører til under sjangeren, mens enkelte mainstream-artister erklærer at de er en del av den.

Etter 1990-årene er tekstene til enkelte countrymusikker blitt mer beviste og ligner mer på alt-country tekster. Også musikken deres har forandret seg mye de siste årene, og den har kanskje også nærmet seg litt alt-country. Så det kan virke som om det nå blir ennå vanskeligere å skille mellom countryartister og alt-countryartister.

## Historie
Alternativ country har som andre country-sjangere røtter tilbake til Woody Guthrie og de andre gamle heltene. Det har i alle år vært artister som ikke helt har hørt inn under countrymusikk sjangeren, men skilt seg ut. Dette var med artister som Gram Parsons at det ble egne alternative stilarter til countryen, som countryrocken. Townes Van Zandt sitt debutalbum fra 1968, *For the Sake of the Song*, mener mange at helt klart tilhører alt-country. Neil Youngs varierende musikalske personligheter var også innom alt-country, som på er *[[Old Ways]]* i 1985. Flere artister prøvde også å blande punk inn i country med mer og mindre hell under noe som ble betegnet som cowpunk.

Det første ekte alternative countryrock-bandet regnes vanligvis som Uncle Tupelo, som i starten av karrieren smeltet sammen punk og country på en langt mer vellykket måte enn noe band i den kortvarige cowpunk bevegelsen på 80-tallet. Det var etter deres banebrytende debutalbum fra 1990, *No Depression*, at musikkritikerne begynte å bruke alternative country som en sjangerbetegnelse. De ga ut ytterligere tre innflytelsesrike album, og signerte til et større plateselskap, før de brøt opp i 1994, medlemmer danne tre band i sjangeren, et av dem er Wilco. Det fantes også plateselskaper som spesialiserte seg i å gi ut musikk innen denne sjangeren som Bloodshot med base i Chicago, de hadde artister som The Handsome Family.

Noen andre artister som er eller har vært innom sjangeren er Lambchop (1986), Joe Henry (1986), Whiskeytown (1994), Bright Eyes (1995), The Shins (1996) og Margo Cilker (2021). Man videreutviklet denne sjangeren å produsere ny, kritikerroste hybridmusikk inn i det nye årtusenet, men noen artister begynte å bevege seg mer i retning av indie og alternativ.

Det finnes også en rekke norske artister innen sjangeren, inkludert Home Groan (1997), Seven Doors Hotel (2003) og Olav Larsen & The Alabama Rodeo Stars (2004).

## Se også
* Country
* Countryrock
* Folkemusikk
* Folkrock
* Indie

## Referanser